Okresná prokuratúra Prešov 
Masarykova 16, 080 97 Prešov 	

Sp. zn. : 2 Pv 17/14/7707	Prešov, 30.4.2014
EEČ : 2-58-520-2014

U Z N E S E N I E

Trestná vec:	obvinený XXXXX 
Prečin:	

Rozhodol: 	prokurátorka Okresnej prokuratúry Prešov
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
za obdobie od mesiaca jún 2013 až doposiaľ v Čečejovciach a inde,  ako prirodzený otec ml. XXXXX, nar. XXXXX a mal. XXXXX, nar. XXXXX, obe trvale bytom XXXXX, ul. XXXXX, ktoré boli rozhodnutím Okresného súdu XXXXX zverené do starostlivosti matky XXXXX, nar. XXXXX, trvale bytom XXXXX, ul. XXXXX prechodne bytom XXXXX, ul. XXXXX, si neplní svoju vyživovaciu povinnosť, ktorá mu vyplýva zo Zákona o rodine č. 36/2005 Z.z., hoci  bol k tejto povinnosti zaviazaný rozsudkom Okresného súdu XXXXX pod č. k.: 19P/156/2012-37 zo dňa 07.12.2012, ktorý nadobudol právoplatnosť a vykonateľnosť dňa 04.01.2013  s tým, že na výživu ml. XXXXX a  mal. XXXXX má prispievať 30% zo sumy životného minima mesačne na každé nezaopatrené dieťa, ktoré je povinný poukazovať k rukám matky - oprávnenej  XXXXX, nar. XXXXX vždy do 15-tého dňa v mesiaci vopred, počnúc právoplatnosťou rozsudku opakovane do budúcna, čo  však neurobil, čím za uvedené obdobie mu vznikol dlh na výživnom  vo výške 238,34 EUR

lebo zanikla trestnosť činu

Odôvodnenie:
	Poverený príslušník PZ z Obvodného oddelenia PZ Prešov - Juh,  uznesením  sp. zn.:  ČVS:ORP- 2197/JU-PO-2013   zo   dňa  03.01.2014 podľa § 199           ods. 1 Trestného poriadku začal trestné stíhanie za prečin zanedbanie povinnej výživy podľa § 207 ods. 1 Trestného poriadku.

	Dňa 25.02.2014, uznesením sp. zn.:  ČVS:ORP- 2197/JU-PO-2013 podľa  § 206 ods. 1 Trestného poriadku vzniesol obvinenie XXXXX pre vyššie uvedený prečin na tom skutkovom základe, ako je uvedené vo výrokovej časti predmetného uznesenia.

Po vykonaní skráteného vyšetrovania predložil poverený príslušník PZ dňa 15.04.2014 tunajšej prokuratúre vyšetrovací spis spolu s  návrhom na zastavenie trestného stíhania podľa § 215 ods. 1 písm. h) Trestného poriadku s poukazom na  § 86 písm. a) Trestného zákona. 

	V priebehu vyšetrovania bola k veci vypočutá svedkyňa -poškodená XXXXX, ktorá okrem iného uviedla, že obvinený je zaviazaný prispievať  na výživu  ich maloletých detí ml. XXXXX, nar. XXXXX a  mal. XXXXX, nar. XXXXX na podklade rozsudku Okresného súdu  XXXXX, č. k.: 19P/156/2012-37 zo dňa 07.12.2012 a to 30% zo sumy životného minima mesačne na každé nezaopatrené dieťa, ktoré je povinný poukazovať k jej rukám vždy do 15-tého dňa v mesiaci vopred, počnúc právoplatnosťou rozsudku, čo však  neurobil, čím za uvedené obdobie mu vznikol  na výživnom dlh. 

	Obvinený XXXXX vo svojej výpovedi zo dňa 10.04.2014 okrem iného uviedol, že si je vedomý svojej vyživovacej povinnosti voči svojím deťom, pričom zároveň uviedol, že dĺžne výživné neplatil, nakoľko nemal dostatočné príjmy, avšak koncom mesiaca február 2014 uhradil dĺžne výživné v plnom rozsahu a to vo výške 230,-EUR, ktoré má uhradené do konca mesiaca marec 2014.
 
	Úhradu výživného vo výške 230,-EUR potvrdzuje aj kópia výpisu z účtu menovanej poškodenej, kde dané dĺžne výživné bolo pripísané na účet poškodenej dňa 21.02.2014.

	Vychádzajúc z ďalších listinných dôkazov, ktoré tvoria súčasť spomínaného vyšetrovacieho spisu  vyplýva, že menovaný obvinený splatil dlh na výživnom               v plnom rozsahu.

	Prečinu zanedbania povinnej výživy podľa § 207 ods. 1 Trestného zákona sa dopustí ten, kto najmenej tri mesiace v období dvoch rokov neplní čo aj                      z nedbanlivosti zákonnú povinnosť vyživovať iného. 

	Podľa § 86 písm. a) Trestného zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207 Trestného zákona, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

            Podľa § 215 ods. 1 písm. h) Trestného poriadku prokurátor zastaví trestné stíhanie, ak zanikla trestnosť činu.
  	
            Považujem za preukázané, že obv. XXXXX splatením celého dlžného výživného poškodenej XXXXX, si dodatočne splnil svoju vyživovaciu povinnosť a  keďže jeho konanie nemalo trvalo nepriaznivé následky, trestnosť činu zanikla. 

            Vzhľadom na uvedené bolo potrebné trestné stíhanie podľa § 215 ods. 1 písm. h) Trestného poriadku s  poukazom na  § 86  písm. a) Trestného zákona  zastaviť, čím vydanie tohto uznesenia považujem za dostatočne odôvodnené.

Poučenie:
Proti tomuto uzneseniu je prípustná sťažnosť, ktorú možno podať  do troch dní od jeho doručenia uznesenia na Krajskú prokuratúru v Prešove prostredníctvom     tunajšej prokuratúry.
Sťažnosť má odkladný účinok.

JUDr. Mária Eštoková
prokurátorka